"Mit ønske er, at 2020 bliver året, hvor medierne påtager sig et større ansvar for den offentlige debat og beslutter sig for, at moderering af onlinedebat også er en journalistisk disciplin på lige fod med mange andre."

Således skriver DJ-formand Tine Johansen blandt andet i et debatindlæg på det uafhængige website mediernesfremtid.dk, hvor forskellige aktører i medieverdenen har fået mulighed for at bidrage med deres syn på mediernes fremtid.